cyanic-selkie/wikianc huggingface dataset:
பேரியம் உணவு
பேரியம் உணவு (Barium meal) என்பது ஒரு எளிய கதிர்பட ஆய்வாகும். உணவுக் குழாய், இரைப்பை மற்றும் குடல் பகுதிகளில் தோன்றும் நோய்களைக் கண்டு அறிய உதவும் ஆய்வாகும். இந்த பகுதிகளில் தோன்றிய புற்றுநோய், அடைப்பு, குருதிக் கசிவு, புண் போன்ற மருத்துவ சிக்கல்களுக்கு விடைகாண உதவும் ஆய்வு எனக் கூறலாம். ஆய்வு மருத்துவத்திற்கு உகந்த சுத்தமான பேரியம் சல்பேட்று (Barium sulphate-BaSO4 ) எடுத்துக் கொள்ளப்படுகிறது. நல்ல தூய்மையான நீரில் கட்டிக் கூழ்போல் கலக்கப்படுகிறது. நோயாளியை எக்சுக் கதிர் இயந்திரமுள்ள அறையில் இந்தக்கூழ் பருகக் கொடுக்கப்படுகிறது. நோயாளியின் உடல்நிலையினைப் பொருத்து நின்ற நிலையிலோ அல்லது படுத்திருக்கும் நிலையிலோ அருந்தச் செய்யலாம். அருந்தியதும் எக்சுக் கதிர்படம் எடுக்கப்படுகிறது. செவிலியரும் கதிர்வீச்சுத் தொழில்நுட்பனரும் கவனமாக இதனை மேற்பார்வையிட, கதிர்படம் எடுக்கப்படுகிறது. குடல்பகுதி ஆய்வானால் ஒருசில மணி நேரத்திற்குப் பின்னால் படம் எடுத்தால் போதும். பேரியம் கலவை குடலுக்குச் செல்ல காலம் தேவை. கதிர்படம் தயாரானதும் நோயறி கதிரியல் மருத்துவர் படத்தினை நுணுகி ஆய்ந்து செரிமான மண்டலத்தில் என்ன நோய் அல்லது சிக்கல் என்பதனை தெரிந்து கொள்ளமுடியும். இந்த முழு ஆய்வும் பேரியம் உணவு ஆய்வு எனப்படும். காலையில் வெறும் வயிற்றில் இந்த ஆய்வை மேற்கொள்ள வேண்டும்.
சான்றுகள்
பகுப்பு:கதிர்வரைவியல்
குவாந்தான் ஆறு
குவாந்தான் ஆறு; (மலாய்: Sungai Kuantan; ஆங்கிலம்: Kuantan River) என்பது மலேசியாவின் பகாங் மாநிலத்தின் சுங்கை லெம்பிங் (Sungai Lembing) பகுதியில் இருந்து குவாந்தான் நகரம் (Kuantan City) வழியாக தென் சீனக் கடல் (South China Sea) வரை செல்லும் ஆறு ஆகும்.
இந்த ஆறானது, தித்திவாங்சா மலைத்தொடரில் தொடங்கும் ஜெலாய் ஆறு மற்றும் தெம்பெலிங் ஆறு ஆகியவற்றின் சந்தியில் உற்பத்தியாகி தென்சீனக் கடலில் கலக்கும் பகாங் ஆற்றின் (Pahang River) துணை ஆறாகவும் உள்ளது.
பொது
குவாந்தன் ஆற்றின் ஒரு பகுதி, அருகிலுள்ள கடலோரத்தில் உள்ள ஒரு பழங்காலத்துச் சதுப்புநிலக் காடுகளைக் கடந்து செல்கிறது. இந்தச் சதுப்புநிலக் காடுகள், 500 ஆண்டுகள் பழைமையானவை. அங்கு வாழும் பல விலங்கு மற்றும் பறவை இனங்களுக்கு (Animal and Bird Species) இந்தக் காடுகள் மிகவும் மதிப்பு முக்கியத்துவம் வாய்ந்தவையாக அமைகின்றன.
பகாங் ஆற்றின் வழித்தடங்கள்
தித்திவாங்சா மலைத்தொடரின் (Titiwangsa Mountains) மேல் சரிவுகளில் உள்ள கேமரன் மலையில் இருந்து ஜெலாய் ஆறு (Jelai River), தென்கிழக்கு திசையை நோக்கிப் பாய்கிறது. பகாங் ஆறு, தெம்பிலிங் ஆற்றில் (Tembeling River) சேர்வதற்கு முன்பாக கோலா லிப்பிஸ் வழியாகப் பாய்கிறது.
தெம்பிலிங் ஆறு, பகாங் மற்றும் திராங்கானு மாநிலங்களின் எல்லையில் உள்ள உலு தெம்பிலிங்கில் தொடங்கி தென்கிழக்கு திசையில் நகர்ந்து கோலா தாகான் வழியாகக் கடந்து செல்கிறது.
பகாங் ஆறு, தெற்கு திசையில் கடந்து ஜெராண்டுட், கோலா குராவ், கெர்டாவ் (Kerdau) மற்றும் தெமர்லோ  ஆகிய பகுதிகளைக் கடந்து செல்கிறது. மெங்காராக் (Mengkarak) எனும் இடத்தில், வடகிழக்கு நோக்கி திரும்பி செனோர் (Chenor) வழியாகப் பாய்ந்து பின்னர் லுபோக் பாக்கு (Lubuk Paku) மற்றும் லெபார் என்ற இடத்தில் கிழக்கு திசை நோக்கி திரும்புகிறது.
தென்சீனக் கடலில் கலக்கும் பகாங் ஆறு
அதன் பின் வெள்ளப் பெருக்குச் சமவெளியான பாலோன் இனாய் (Paloh Hinai), பெக்கான் மாவட்டம் மற்றும் கோலா பகாங் ஆகிய நிலப்பரப்புகளைக் கடந்து தென்சீனக் கடலில் கலக்கிறது.
இந்தப் பகாங் ஆறு உற்பத்தியாகும் இடத்தில் இருந்து கேமரன் மலை, லிப்பிஸ், ஜெராண்டுட், தெமர்லோ, பெரா, மாரான் மற்றும் பெக்கான் ஆகிய பகுதிகளை உள்ளடக்கிய பகாங் மாநிலத்தின் அனைத்து மாவட்டங்களையும் கடந்து செல்கிறது.
மேலும் காண்க
பகுப்பு:மலேசிய ஆறுகள் பகுப்பு:பகாங் ஆறுகள்
அசா செயா
அசா செயா (மலாய் மொழி: Asajaya; ஆங்கிலம்: Asajaya; சீனம்: 雅沙再也) என்பது மலேசியா, சரவாக் மாநிலத்தில் சமரகான் பிரிவு; அசா செயா மாவட்டத்தில் அமைந்து உள்ள நகரமாகும்.
1993-ஆம் ஆண்டு முதல், புதிதாக உருவாக்கப்பட்ட சமரகான் பிரிவுக்கு மாற்றப்பட்டது. பின்னர் அசா செயா என மறுபெயரிடப்பட்டது. 1999 டிசம்பர் 31-ஆம் தேதி அசா செயா ஒரு மாவட்டமாக தரம் உயர்த்தப்பட்டது.
சமரகான் பிரிவு
சமரகான் பிரிவு சரவாக் மாநிலத்தில் உள்ள 12 நிர்வாகப் பிரிவுகளில் ஒரு பிரிவாகும். இந்தப் பிரிவு 1986 சூலை 24-ஆம் தேதி நிறுவப்பட்டது. இதன் மொத்த பரப்பளவு 4,967.4 சதுர கி.மீ.
சமரகான் பிரிவின் நான்கு நிர்வாக மாவட்டங்கள்:
வெளி இணைப்புகள்
பகுப்பு:சரவாக் பகுப்பு:சரவாக் நகரங்கள் பகுப்பு:மலேசிய நகரங்கள்‎
மலையடிபுதூர் ஊராட்சி
மலையடிபுதூர் ஊராட்சி (Malaiadipudur Gram Panchayat), தமிழ்நாட்டின் திருநெல்வேலி மாவட்டத்தில் உள்ள களக்காடு வட்டாரத்தில் அமைந்துள்ளது. இந்த ஊராட்சி, நாங்குநேரி சட்டமன்றத் தொகுதிக்கும் திருநெல்வேலி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3231 ஆகும். இவர்களில் பெண்கள் 1689 பேரும் ஆண்கள் 1542 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருநெல்வேலி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வரைபட மாதிரி
ஒரு வரைகலை மாதிரி (Graphical model) அல்லது நிகழ்தகவு வரைகலை மாதிரி ( PGM ) அல்லது கட்டமைக்கப்பட்ட நிகழ்தகவு மாதிரி என்பது ஒரு நிகழ்தகவு மாதிரி ஆகும், இதற்காக ஒரு வரைபடம் சமவாய்ப்பு மாறிகள் இடையே நிபந்தனைச் சார்புக் கட்டமைப்பினை வெளிப்படுத்துகிறது. இவை பொதுவாக நிகழ்தகவுக் கோட்பாடு, புள்ளியியல் (குறிப்பாக, பேசியன் புள்ளியியல் - மற்றும் இயந்திர கற்றல்) ஆகியவற்றில் பயன்படுத்தப்படுகின்றன.
வகைகள்
இவை, பேசியன் வலையமைப்புகள் மற்றும் மார்கோவ் சீரற்ற புலங்கள் எனும் வகைகளில் பொதுவாகப் பயன்படுத்தப்படுகின்றன. இவை இரண்டும் காரணியாக்கம் மற்றும் சார்பற்ற நிலை ஆகியவற்றை உள்ளடக்கியுள்ளது.
பயன்பாடு
மாதிரிகளின் கட்டமைப்பானது, சிக்கலான விநியோகங்களில் அதன் கட்டமைப்பைக் கண்டறிந்து பகுப்பாய்வு செய்வதற்கான வழிமுறைகளை வழங்குகிறது, அவை செறிவாகவும், கட்டமைக்கப்படாத தகவல்களைப் பிரித்தெடுக்கவும், அவற்றை உருவாக்கவும் திறம்பட பயன்படுத்தவும் அனுமதிக்கிறது. வரைகலை மாதிரிகளின் பயன்பாடுகளில் காரண அனுமானம், தகவல் பிரித்தெடுத்தல், பேச்சுணரி, கணினிப் பார்வை, குறைந்த அடர்த்தி சமநிலை சரிபார்ப்பு குறியீடுகளின் குறியாக்கம், மரபணு ஒழுங்குமுறை வலையமைப்புகளின் மாதிரியாக்கம், மரபணு கண்டறிதல் மற்றும் நோய்களைக் கண்டறிதல் மற்றும் புரத கட்டமைப்பிற்கான வரைகலை மாதிரிகள் ஆகியவை அடங்கும்.
வெளியிணைப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:கணித மாதிரியியல்
டார்வின்
டார்வின் என்னும் தலைப்பில் உள்ள கட்டுரைகள் கீழே உள்ளன.
சுல்தான்
சுல்தான் (Sultan, அரபி: سلطان‎) என்பது வரலாற்றில் பல்வேறு பொருள்களைத் தருகின்ற மதிப்புக்குரிய ஒரு பட்டம் ஆகும். இது வலிமை, வல்லமை, அதிகாரம் போன்ற பொருள்களைத் தருகின்ற அரபு மொழிச் சொல்லான சுல்த்தா (سلطة sulṭah) என்பதில் இருந்து வருவிக்கப்பட்ட ஒரு சொல். எனவே சுல்தான் என்பது, வலிமையுள்ளவர், அதிகாரம் உள்ளவர், ஆட்சியாளன் போன்றவற்றைக் குறிக்கப் பயன்பட்டது. பிற்காலத்தில் இது இசுலாமிய ஆட்சி உள்ள பகுதிகளில், முழு இறைமையுள்ள ஆட்சியாளர்களைக் குறித்தது. சுல்தான்களின் ஆளுகைக்கு உட்பட்ட பகுதி சுல்தானகம் எனப்படுகிறது.
தற்காலத்தில், மரபுவழி முடியாட்சி கொண்ட இசுலாமிய நாடுகளில் பல ஆட்சித் தலைவர்கள் அரசன் என்னும் பொதுப் பெயரால் அழைக்கப்பட்டாலும், ஓமான், புரூணை போன்ற நாடுகளின் ஆட்சியாளரைச் சுல்தான் என்னும் வழக்கு இன்றும் உள்ளது.
அரச குடும்ப, மேட்டுக்குடிப் பட்டங்கள்
ஓட்டோமான் பேரரசின் வம்ச முறையில் ஆளும் பாதுசாவின் ஆண் வாரிசுகள் சுல்தான் என்னும் பட்டப்பெயரைக் கொண்டிருந்தனர். அரசுரிமைக்கு வாரிசாக இருப்பவர், முடிக்குரிய இளவரசர் என்னும் பொருளில் தௌலத்லு நஜாபத்லு வலி அகத்-இசுல்தானத் எபென்டி அசரெத்லெரி எனப்பட்டனர். வாரிசு உரிமையற்ற இளவரசர்கள் "இளவரசரின் மகன்" என்னும் பொருளில் சுல்தான் சாடா பே-எபென்டி என்றவாறான பட்டத்தைக் கொண்டிருந்தனர்.
தாத்தாரிய அசுட்ராகான் கானகம் போன்ற சில இசுலாமிய நாடுகளில் சுல்தான் என்பது மேட்டுக்குடியினருக்கு உரிய ஒரு பட்டமாக இருந்தது.
ஓட்டோமான் பேரரசில் ஆளும் சுல்தானின் தாய் வலிடே சுல்தான் என்றும், இளவரசர்களின் தாய் அசேக்கி சுல்தான் எனவும் அழைக்கப்பட்டனர்.
இவற்றையும் பார்க்கவும்
பகுப்பு:அரசுத்தலைவர்கள் பகுப்பு:அரபு மொழிச் சொற்கள்
தமிழ்நாட்டுக் கல்வி இயக்கம்
தமிழ்நாட்டுக் கல்வி இயக்கம் என்பது தமிழ்நாட்டில் அனைவருக்கும் சமமான தரமான கட்டணமற்ற தாய்மொழிக் கல்வியை வேண்டியும், தாய்மொழியில் கல்விகற்றோருக்கு அரசுப் பணிகளில் முன்னுரிமையை வேண்டியும், தாய்மொழி வழியிலான கல்வி உரிமைகளை வலியுறுத்தியும் முன்னெடுக்கப்படும் இயக்கம் ஆகும். இதன் ஒருங்கிணைப்பாளாராகப் பொழிலன் செயற்படுகிறார்.
2015 இல் உலகத் தாய்மொழி நாளை முன்னிட்டு தமிழ்நாட்டு மாவட்ட தலைநகரங்களில் "தமிழே கல்வி மொழி, தமிழ்வழிப் படித்தோர்க்கே வேலை, தமிழ்நாட்டிற்கே கல்வி உரிமை" என்ற கோரிகளை வலியுறுத்தி பேரணிகளை இவர்கள் நடத்தி உள்ளார்கள். இந்தப் பேரணியில் தமிழக விவசாயிகள் சங்கம், தமிழ்நாட்டு அறிவியல் இயக்கம், இந்திய மாணவர் சங்கம், பகுத்தறிவாளர் கழகம், திராவிடர் கழகம், மதவெறி எதிர்ப்புக் கூட்டமைப்பு, அரசியல் கட்சிகள் உட்பட்ட பல்வேறு அமைப்புகள் பங்கெடுத்தன.
மேற்கோள்கள்
பகுப்பு:தமிழ்நாட்டு அமைப்புகள் பகுப்பு:தமிழில் கல்வி பகுப்பு:தாய்மொழிக் கல்வி
பானுமதி
-
ஓலைப்பாடி வரதராஜப்பெருமாள் கோயில்
ஓலைப்பாடி வரதராஜப்பெருமாள் கோயில் தமிழ்நாட்டில் பெரம்பலூர் மாவட்டம், ஓலைப்பாடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:பெரம்பலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஷேர்பாயிண்ட்
மைக்ரோசாப்ட் ஷேர்பாயிண்ட், மைக்ரோசாப்ட் ஷேர்பாயிண்ட் ப்ரோடக்ட்ஸ் அண்ட் டெக்னாலஜீஸ் என்ற பெயரிலும் எல்லோரும் அறிவர். இது விளைபொருள் மற்றும் மென்பொருளின் இணைப்பாகும். தற்போதைய சூழ்நிலையில் உலாவியை சார்ந்து வரும் கூட்டிணைப்பு செயல்பாடுகள், செயல்பாட்டு மேலாண்மை பிரிவுகள், தேடுதல் பிரிவுகள், ஆவணம் மேலாண்மை தளம் ஆகியவை பெரும் ஆதரவைப் பெற்றுள்ளன. ஷேர்பாயிண்ட் வலைத்தளத்தை இணையத்தில் நிறுத்திவைக்கவும், ஒரே வேலை இடம், ஆவணங்கள், தகவல் பெட்டகங்களைப் பலரும் பயன்படுத்தும் வகையிலும் அமைந்துள்ளது. இதற்கு எடுத்துகாட்டாக விக்கி, ப்லாக் போன்ற மென்பொருள்கள் விளங்குகின்றன. இதனை பயன்படுத்தும் அனைவரும் இணையத்தில் எந்த பகுதியிலும் தங்கள் உரிமைகளை மாற்றி அமைத்துக்கொள்ளலாம். அல்லது நூலகத்தில் இருக்கும் அனைத்து ஆவணங்களையும் பட்டியல்களையும் முழுவதுமாக அல்லது பகுதியாக எடுத்துக்கொண்டு அதனை பயன்படுத்திக்கொள்ளலாம்.
ஒரு பார்வை
"ஷேர்பாயிண்ட்" என்ற சொற்றொடர் அடித்தளத்தில் இருந்து ஏராளமான சேவைகள் வரியில் குறிக்கிறது. அடித்தளமாகிய இந்த விண்டோஸ் ஷேர்பாயிண்ட் சர்வீசஸ் (WSS), விண்டோஸ் வழங்கியுடன் இணைந்துள்ளது. விண்டோஸ் பரிமாறியைப் பயன்படுத்தும் அனுமதி உள்ளவர்கள் இந்த மென்பொருளையும் பயன்படுத்தலாம். மைக்ரோசாப்ட் ஆபீஸ் ஷேர்பாயிண்ட் சர்வர் (MOSS) போன்ற சேவைகள் சரியான அனுமதிகளைப் பெற்றுவருகின்றன. மேலும் இவை கூடுதல் பயன்பாடுகளையும் அளிக்கின்றன.
மைக்ரோசாப்ட் ஆபிஸ் ஷேர்பாயிண்ட் டிசைனர், ஒரு இலவச தொகுப்பு பொருளாகும். இது ஷேர்பாயிண்ட் கொண்டு மேலாளர்கள் எளிதில் விடைகளை அறிய உதவிபுரிகிறது. இது ஷேர்பாயிண்ட் குடும்பத்தின் ஒரு அங்கமாகும்.
இந்த மென்பொருளின் முந்தைய அங்கமாக இருந்தவை "ஷேர்பாயிண்ட் போர்டல் சர்வர் 2003", "ஷேர்பாயிண்ட் டீம் சர்வீசஸ்" போன்ற பெயர்களை கொண்டு இருந்தன. ஆனால் இப்பொழுது இவை ஷேர்பாயிண்ட் அல்லது ஷேர்பாயிண்ட் டெக்னாலஜீஸ் என்று மட்டுமே அழைக்கப்படுகின்றன. தொடக்கத்திலிருந்தே இந்த ஷேர்பாயிண்ட் கூட்டாக டாஹோ என்று அழைக்கப்பட்டது. ஷேர்பாயிண்ட் உருவாக்கம் ஏராளமான பொருட்களையும் தொழில்நுட்ப கருவிகளையும் இணைத்த பின் இப்பொழுது பயன் இல்லாமல் இருக்கும் சைட் சர்வர் 3.0.ஐ கண்டுபிடித்தது.
ஷேர்பாயிண்ட், தொழில் நுட்ப கருவிகளின் ஒரு கூட்டாக இருந்தாலும் இது கோப்பு பரிமாறியின் மாற்றாகவோ அல்லது ஒரே முறை மட்டும் பயன்படுத்தும் விடையாகவோ இருப்பதில்லை. இது வணிக சூழலில் மற்றும் தொழிற்சாலைகளில் பல தரப்பில் பயன்படும் வகையில் உருவாக்கியதாகும். மைக்ரோசாப்ட் இந்த வெக்டர்களை (ஒருவழி வரிசைகளை) இணைப்பாகவும், செய்முறையாகவும் மற்றும் மக்களாகவும் விற்க முனைகிறது.
ஷேர்பாயிண்ட் தளங்கள் ASP.NET 2.0 ஐ கொண்டு செயல் படுகின்ற இணைய மென்பொருளாகும். இது IIS ஐ கொண்டு வழங்கப்படுகிறது. மேலும் SQL சர்வர் தரவுத்தளமாக இருக்கும் இந்த மென்பொருள் கடைசி கட்டத்தில் கூட உதவி புரியும் தகவல் சேகரிப்பு மையமாக விளங்குகிறது. இந்த இணையத் தளத்தை சார்ந்த எல்லா தகவல்களும் (ஆவண நூலகத்தில் இருப்பவைகளும் மற்றும் பட்டியல்களும்) SQL தரவுத்தளத்தில் சேகரிக்கப்படுகின்றன. இது "WSS_Content_[ID ]" என்ற பெயரைக்கொண்டே சேமிக்கப்படுகிறது.
மைக்ரோசாப்ட் சர்ச் சர்வர் (MSS)
மைக்ரோசாப்ட் சர்ச் சர்வர் (MSS), இது மைக்ரோசாப்ட் அளிக்கும் தொழில் சார்ந்த தேடுதல் அடித்தளமாகும். இது மைக்ரோசாப்ட் ஆபீஸ் ஷேர்பாயிண்ட் சர்வர் (MOSS) கொண்டிருக்கும் தேடுதல் திறனைக் கொண்டு அமைக்கப்பட்டது. MSS தனது கட்டுமானப் பணித்திறனை விண்டோஸ் தேடல் தளத்துடன் பகிர்ந்து கொள்கிறது. இது கேள்வி கேட்பதற்காகவும் பட்டியல் இடுவதற்காகவும் பயன்படுகிறது. MOSS சர்ச் ஆவணங்களுடன் இணைந்திருக்கும் மெட்டா டேட்டாவை தேட உதவியாக உள்ளது. மைக்ரோசாப்ட் தனது மைக்ரோசாப்ட் சர்ச் சர்வரை சர்ச் சர்வர் 2008 ஆக கிடைக்க ஆயத்தங்கள் செய்து அதனை மார்ச் 2008 ஆம் ஆண்டில் வெளியிட்டது. சர்ச் சர்வர் 2008 எக்ஸ்பிரஸ் எனும் மென்பொருளும் இப்பொழுது இலவசமாக கிடைக்கிறது. இலாபத்துக்காக உருவாக்கிய தொகுப்பு போலவே இந்த எக்ஸ்பிரஸ் தொகுப்பும் செயல்படுகிறது. இது பட்டியல் இடும் கோப்புகளுக்கு அளவு எல்லை இல்லை. இது தனியாகவே ஏற்றமைக்கும் மென்பொருளாக இருக்கிறது. இது ஒரு கூட்டாக ஏற்றமைக்கப்படுவதில்லை. . மூன்றாவது நபரின் கோப்புகளைப் பட்டியலிட அடோப் அக்ரோபெட் (pdf) கோப்பு போன்ற பிளக்- இன்கள் இப்பொழுது பயன்பாட்டில் ஏராளமாக உள்ளன.
மைக்ரோசாப்ட் ஷேர்பாயிண்ட் 2010
மைக்ரோசாப்ட் ஷேர்பாயிண்ட்டை தொழில் நிறுவனம் மற்றும் இணையதளத்திற்கான தொழில் உடணினைவுத் தளமாக விவரிக்கிறது. மைக்ரோசாப்ட் ஷேர்பாயிண்ட் 2010 தனக்கு முன்பாக வெளிவந்துள்ள மற்ற மென்பொருள்களை விட அதிக பயன்பாட்டுகளைக் கொண்டிருப்பது போல் காட்டிக்கொள்கிறது. இது தற்பொழுது பீட்டாவில் செயல்பட்டு வருகிறது.
சிறப்பம்சங்கள் :
IT தொழிலாளர்கள், உருவாக்கத்தில் ஈடுபட்டுள்ளோர் மற்றும் கூட்டாளிகளுக்கு ஏற்றவாறும் இது வெளி வருகிறது.
மைக்ரோசாப்ட் ஆபீஸ் ஷேர்பாயிண்ட் டிசைனர்
WYSIWYG HTML எடிடர் மைக்ரோசாப்ட் ஆபீஸ் ஷேர்பாயிண்ட் டிசைனர் முதன்மையாக ஷேர்பாயிண்ட் தளங்களை உருவாக்க செயல்படுகிறது. பின்னர் இது WSS தளங்களுக்கான செயல்பாடுகளில் ஈடுபடுகின்றது. இது பிரண்ட்பேஜ் 2003 க்கு பின் வெளிவந்தது. இது தனது பொறியை தனது சகோதரர்களான மைக்ரோசாப்ட் எக்ஸ்பரேஷன் வெப் மற்றும் மைக்ரோசோப்ட் விஷுவல் ஸ்டூடியோ 2008 IDE உடன் பகிர்ந்து கொள்கிறது. ஷேர்பாயிண்ட் டிசைனர் அடுத்த தலைமுறை மைக்ரோசாப்ட் பிரண்ட்பேஜாக கருதப்படுகிறது.
அடுத்த தலைமுறை தகவல்களைக் கட்டுப்படுத்தும் கருவிகளைக்கொண்டும் (டேட்டா வியூ வெப் பார்ட் ) XPath ஐ கொண்டும், ஷேர்பாயிண்ட் டிசைனர் வெளியில் இருந்து கிடைக்கும் தகவல்களையும் (மைக்ரோசாப்ட் SQL சர்வர்இல் இருந்து) ஷேர்பாயிண்ட் உள் இருக்கும் தகவல்களையும் தனக்கு ஏற்றவாறு அமைத்துக்கொள்ளும் திறன் உள்ளது. இங்கு .NET ஃப்ரேம்வொர்க்குக்கு எதிராக செயல்பட தேவையில்லை.
மைக்ரோசாப்ட் ஷேர்பாயிண்ட் போர்டல் சர்வர் 2003 மைக்ரோசாப்ட் ஃப்ரண்ட் பேஜை பயன்படுத்தியுள்ளது. பிரண்ட்பேஜ் ஷேர்பாயிண்ட் 2007 அல்லது MOSS உடன் இணைந்து செயல்படுவதில்லை. சேர்போயின்ட் 2010 சேர்போயின்ட் 2007 டிசைனின் பதிலியாகும் மேலும் அவை இரண்டும் ஒன்றோடு ஒன்று ஒத்துப்போகும் தன்மை கொண்டதல்ல.
தொழிற்சாலை பகுப்பாய்வு மதிப்பீடு
ஷேர்பாயிண்ட்டைப் பற்றிய தொழில் முறை பகுப்பாய்வுகள் வெவ்வேறு மதிப்பீடுகளை அளித்துள்ளன. 2008 ஆம் ஆண்டின் இறுதியில் கார்ட்னர் க்ரூப் தனது மேஜிக் குவாடிரண்டின்,(நான்கில் ஒன்றாக) தலையாக அறிவித்தது( இது தேடுதல், போர்டல்ஸ், தொழில் சார்ந்த மையக்கரு மேலாண்மை போன்றவற்றில் உதவுகிறது).
இதற்கு எல்லாம் மாறாக தனித்து செயல்படும் CMS வாட்ச், "வாடிக்கையாளர்கள் தங்கள் கஷ்டங்களை உடனடியாக பகிர்ந்து கொண்டனர். அவை: ரெட்மொண்ட்ஸ் வெப் 2.0 ஐ உடனடியாக ஏற்றுக்கொள்ளவில்லை, ஷேர்பாயிண்ட் வித விதமான குழுக்களில் வேலை செய்யும் பணியாளர்களுக்கு தரும் மிகக்குறைவான ஆதரவு, அவுட்லுக் உடன் அது கொண்டுள்ள இணைப்பு சரியாகவும் முழுமையாகவும் இல்லை.", என்று கூறியுள்ளது இந்த திறனாய்விற்கு பதிலளிக்கும் வகையில் 2009 ஆம் ஆண்டில் வெளிவர இருக்கும் மைக்ரோசொப்டின் விசுவல் ஸ்டூடியோ என்ற பகுப்பு பயனாளிகளுக்கு மேலும் நல்ல அனுபவங்களை வழங்கும் வகையில் வடிவமைத்ததாக இருக்கும் என்று அறிவித்துள்ளது.
உருவாக்கத்திற்கு உதவும் கருவிகளைக்கொண்டு இணைப்பு
ஷேர்பாயிண்ட்டிடம் இணையத்தள உருவாக்கிகளுக்கு ஏற்ற இணைப்பு கருவிகள் இல்லை. இதனது கட்டுமான மென்பொருள் மிகவும் குழப்பமான ஒன்றாக கருதப்படுகிறது. இது ASP.NET-இணையத்தள மென்பொருள்களில் இருந்து வேறுபட்டு நிற்கிறது. ஆதலால், மைக்ரோசாப்ட் நன்கு வளர்ச்சியடைந்த ஆதரவை தனது மைக்ரோசாப்ட் விஷுவல் ஸ்டூடியோவின் புது முகத்தில் புகுத்தி பயனரின் அனுபவத்தை அடுத்த பரிணாமத்திற்கு எடுத்து செல்கிறது.
பமேளா எல். கே
'''பமேளா எல். கே' (Pamela L. Gay)'' (பிறப்பு: திசம்பர் 12, 1973) ஓர் அமெரிக்க வானியலாலரும் கல்வியியலாளரும் கல்வி ஒளிபரப்பாளரும் எழுத்தாலரும் ஆவார். இவர் வானியல் ஒளிப்பரப்புக்காகவும் மக்கள் வானியல் நிகழ்ச்சிகளுக்காகவும் பெயர்பெற்றவர். இவர் பசிபிக் வானியல் கழகத்தின் மக்கள் அறிவியல் தொழில்நுட்ப இயக்குநர் ஆவார். இவரது ஆராய்ச்சி வானியல் தரவுப் ப்குப்பாய்விலும் மக்கள் அறிவியல் முயற்சிகளின் தாக்கத்திலும் அமைந்தது. இவர் பல்வேறு தொலைக்காட்சித் தொடர் ஆவணங்களில் தோன்றியுள்ளார்.
அண்ட உசாவல் அமைப்பின் இயக்குநராக, இவர் மக்கள் அறிவியல் பரப்புதலிலும் கல்விசார் பரப்புரைகளிலும் மக்கள் அறிவியல் நிகழ்ச்சிகளிலும் கலந்துகொண்டு வானியல் ஆய்வில் மக்களின் பங்கேற்பை ஊக்குவித்தார். இவர் பன்னாட்டலவில் அறிவியல், அறிவியல் ஐயுறவு பற்றிய தலைப்புகளில் பேசியுள்ளார்.
ஊடகத் தோற்றங்கள்
இவர் தொலைக்காட்சித் தொடர் ஆவணங்களில் பல காட்சிகளில் தோன்றியுள்ளார்.
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:1973 பிறப்புகள் பகுப்பு:வாழும் நபர்கள் பகுப்பு:பெண் வானியலாளர்கள்
புக்கிரவாரி அய்யனார் கோயில்
புக்கிரவாரி அய்யனார் கோயில் தமிழ்நாட்டில் விழுப்புரம் மாவட்டம், புக்கிரவாரி என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நல்லத்துக்குடி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாகப்பட்டினம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சுசுரி அணை
மகாவீர் பந்தாரா (மகாவீர் லீவி) என்று அழைக்கப்படும் சுசுரி அணை (Susri Dam) இந்தியாவின் மகாராட்டிரா மாநிலத்தில் நந்துர்பார் மாவட்டத்தின் ஷாஹாதாவின் வடக்கே 7 km தொலைவில் உள்ளது. சுசுரி அணை நீரைத் திசைதிருப்பும் நோக்கில் கட்டப்பட்ட அணையாகும்.
சுசுரி ஆறு கோமாய் நதியின் வடியாறாகும். இரண்டு ஆறுகளும் சாத்பூரா மலைத்தொடரில் உருவாகின்றன. சகாடாவிற்கு வடக்கே 7 கி.மீ. தொலைவில் தாரா பேட்டை அருகே இரண்டு ஆறுகளும் 200 முதல் 500 மீட்டருக்கு அருகருகே பயணிக்கின்றன. சுமார் 10 ஆண்டுகளுக்கு முன்பு பொறியாளர்கள் கரையினை சுசுரி ஆற்றின் நீர் பாதையைத் தடுக்க கட்டினர். கோமாய் ஆற்றில் அதிகமாக வரும் ஆற்றின் நீர் சுசுரி ஆற்றில் வரும் வகையில் கட்டப்பட்டது. எனவே கோமாய் ஆற்றில் கட்டப்பட்ட சுசுரி அணை இப்பணியினைச் செய்கிறது. இது சுசுரி தடுப்பணையிலிருந்து 50 - 60 m தூரத்தில் உள்ளது. சுசுரி அணையில் உள்ள தண்ணீர் நீர்ப் பாசனத்திற்குப் பயன்படுத்தப்படுகிறது.
சுசுரி அணை அதிகாரப்பூர்வ பதிவில் 'மகாவீரர் பந்தாரா' என்று குறிப்பிடப்பட்டுள்ளது. பல நூற்றாண்டு பழமைவாயந்த மகாவீரர் சிற்பம் கோமை ஆற்றில் சுமார் 500 மீட்டர் தொலைவில் உள்ளதால் இப்பெயர் பெற்றது. பாண்டவ லெனி வளாகத்தில் உள்ள மகாவீரர் சிற்பத்திற்கு அருகில் சுசுரி அணை அலுவலகம் கட்டப்பட்டுள்ளது.
நாக சைதன்யா
நாக சைதன்யா அக்கினேனி (Naga Chaitanya, பிறப்பு: நவம்பர், 23, 1986) இவர் ஒரு தெலுங்கு திரைப்பட நடிகர் ஆவார். இவர் தமிழ், தெலுங்கு திரைப்பட நடிகர் அக்கினேனி நாகார்ஜுனா வின் மகன் ஆவார். இவர் 2009ஆம் ஆண்டு ஜோஷ் என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து 100% லவ், மனம், ஆடோநகர் சூர்யா உள்ளிட்ட திரைப்படங்களில் நடித்துள்ளார்.
குறிப்புகள்
Naga Chaitanya Biography
பூமிபுத்ரா
ஒரு நாட்டிலோ அல்லது ஓர் இடத்திலோ தோன்றிய பூர்வக் குடியினரை பூமிபுத்திரா என அழைக்கலாம். இந்தச் சொல் மலேசிய நாட்டில் தோன்றிய பூர்வக் குடியினரைச் சுட்ட பயன்படுத்தப்பட்டு வருகின்றது. தீபகற்ப மலேசியாவிலும், கிழக்கு மலேசியாவிலும் தோன்றிய பூர்வக் குடியினர், மற்றும் மலாய்க்காரர்களைப் பூமிபுத்திரா என்று அழைக்கின்றனர். இச்சொல் சமஸ்கிருத மொழியில் இருந்து தோன்றியது. (பூமி=உலகம்/மண், புத்திரா=மகன்). அதாவது மண்ணின் மைந்தர்கள் என பொருள் கொள்ளலாம்.
Bumiputra என்பது ஒரு சமஸ்கிருதச் சொல்லாக இருந்தாலும், மலாய் மொழியில் இப்போதைக்கு ஒரு வழக்குச் சொல்லாகிவிட்டது. அந்தச் சொல்லை 'பூமிபுத்ரா' என்றுதான் மலேசியாவில் அழைக்கிறார்கள். 1969 மே மாதம் 13ஆம் தேதி மலேசியாவில் ஓர் இனக்கலவரம் நடைபெற்றது. அதை மே 13 கலவரம் என்று அழைக்கிறார்கள். பொதுவாக, மலாய்க்காரர்களுக்கும் சீனர்களுக்கும் இடையே நிலவிய பொருளாதாரப் பாகுபாடுகளே அந்தக் கலவரத்திற்கு மூல காரணம் என்று கருதப்படுகிறது.
புதுவாதக் கொள்கை
இந்தக் கலவரத்தில் இந்தியர்களும் பெருமளவில் பாதிப்பு அடைந்தனர். மலாய்க்காரர்கள் மற்ற எல்லா இனங்களையும்விட முன்னேற்றம் அடைய வேண்டும் எனும் ஒரு புதுவாதக் கொள்கையை 1970களில் அரசாங்கம் அறிமுகம் செய்தது. மலாய்க்காரர்களுக்கு கூடுதலான பொருளாதார வாய்ப்புகளை வழங்க வேண்டும் என்று பல்வேறான தீவிரப் பொருளாதாரக் திட்டங்களை அமல்படுத்தியது. அந்தக் கட்டத்தில் மலாய்க்காரர்களுக்கும், மலேசியப் பூர்வீகக் குடிமக்களுக்கும் ‘பூமிபுத்ரா’ எனும் அந்தஸ்து வழங்கப்பட்டது.
அரசாங்கத்தின் அந்தப் புதுவாதக் கொள்கையினால் நகர்ப்புறங்களில், புற நகர்ப்புறங்களில் வாழ்ந்த மத்தியதர மலாய்க்காரர்கள் மட்டுமே மிகைப் பலன் அடைந்தனர். கிராமப்புற மலாய்க்காரர்கள் தொடர்ந்து ஏழ்மையிலேயே இருந்தனர். இருந்தும் வருகின்றனர். இந்தப் புதுவாதக் கொள்கை இந்தியர்களைப் பெரும் அளவில் பாதித்தது. இண்ட்ராப் எனும் இந்து உரிமைகள் போராட்டக் குழு உருவானதற்கும் அந்தப் புதுவாதக் கொள்கையே காரணமாகும்.
ஆசுபி நுட்பம்
ஆசுபி நுட்பம் (Ashby technique) என்பது மனிதர்களில் உள்ள இரத்த சிவப்பணுக்களின் அளவு மற்றும் ஆயுட்காலம் ஆகியவற்றை நிர்ணயிக்கும் முறைகளுள் ஒன்றாகும். இது முதன்முதலில் மருத்துவர் வினிப்ரெட் ஆசுபியால் 1919-ல் அறிமுகப்படுத்தப்பட்டது. இந்த நுட்பம், வெவ்வேறு இரத்தக் குழுவின் இணக்கமான நன்கொடையாளரின் சிவப்பு இரத்த அணுக்கள் ஏற்பவருக்கு செலுத்தி சோதனை செய்யப்படுகிறது. இரத்த அணுக்கள் செலுத்தியபின்னர் பெறுநருக்குச் செலுத்துவதை உள்ளடக்கியது. இதன் பிறகு அவ்வப்போது இரத்த பரிசோதனை செய்யப்படுகிறது. மீதமுள்ள நன்கொடை உயிரணுக்களின் எண்ணிக்கையைத் தீர்மானிக்கச் சிவப்பு அணுக்களின் வேறுபட்ட திரட்டல் பயன்படுத்தப்படுகிறது. இது உயிர்வாழும் விகிதத்தைத் தீர்மானிக்க அனுமதிக்கிறது. இது கதிரியக்க அணுக்கரு தொழில்நுட்பத்தை உள்ளடக்கியதல்ல. மேலும் சரியான சிவப்பு இரத்த அணுக்களின் ஆயுட்காலத்தை வெற்றிகரமாக நிறுவுவதற்கான முதல் நுட்பமாகும். குறிப்பாக, ஓ குருதி குழும இரத்தம் முதலில் வகை ஏ அல்லது பி க்கு மாற்றப்படுகிறது. அடுத்தடுத்த இரத்த மாதிரிகளில், நோயாளியின் சொந்த ஏமற்றும் பி இரத்த அணுக்கள் ஆன்டி-ஏ அல்லது ஆன்டி-பி குருதித் தெளியம் மூலம் ஒருங்கிணைத்து அகற்றப்படுகின்றன. காலத்தின் செயல்பாடாக மீதமுள்ள நானாக்ளூட்டினேட்டட் வகை ஓ உயிரணுகளின் எண்ணிக்கை இரத்த அணுக்களின் உயிர்வாழ்வு விகிதத்தை வரையறுக்கிறது. இந்த நுட்பம் இரண்டாம் உலகப் போரின் போதும் அதற்குப் பிறகும் பரவலாகப் பயன்படுத்தப்பட்டது, ஆனால் நன்கொடையாளர் இரத்தத்தைப் பயன்படுத்துவதால் ஏற்படும் ஆபத்துகள் காரணமாக, ஒருவரின் சொந்த இரத்தத்தை அடையாளமிடும் நுட்பங்களால் சமீபத்தில் இம்முறை மாற்றப்பட்டது.
மேலும் படிக்க
பகுப்பு:குருதியியல்
அவனி தாவ்தா
அவனி தாவ்தா, இந்தியாவின் மும்பையை சேர்ந்த வணிக நிர்வாகியும், இளம் வயதிலேயே தலைமை நிர்வாக அதிகாரியுமானவர். டாடா ஸ்டார்பக்ஸ் நிறுவனத்தின் முதல் தலைமை நிர்வாக அதிகாரியாகவும், முப்பத்து மூன்றாவது வயதிலேயே டாடா குழுமத்தின் தலைமை நிர்வாக அதிகாரியாக பணிபுரிந்து, இளம் வயதிலேயே டாட்டா குழுமத்தின் தலைவரான பெண் என்ற பெருமையை பெற்றுள்ளார். 2014 ஆம் ஆண்டில், பார்ச்சூன் இதழ் வெளியிட்ட உணவு மற்றும் பிற பானங்கள் நிறுவனங்களில் மிகவும் புதுமையான பெண்கள்' என்ற பட்டியலில் பதிமூன்றாம் இடத்தைப் பிடித்தார்.
தொழில் வாழ்க்கை
அவனி, ஸ்டார்பக்ஸ் காபி நிறுவனம் மற்றும் டாடா குளோபல் பீவரேஜஸ் லிமிடெட் (டிஜிபிஎல்) ஆகியவற்றின் கூட்டு முயற்சியின் கீழ் நிறுவப்பட்ட டாடா ஸ்டார்பக்ஸ் தனியார் நிறுவனத்தின் தலைமை நிர்வாக அதிகாரியாக 2015 ஆம் ஆண்டு வரை இருந்து, அந்நிறுவனத்தை வெற்றிகரமாக நடத்தியுள்ளார். 2015 ஆம் ஆண்டிலிருந்து, 2019 ஆம் ஆண்டு வரை கோத்ரெஜ் நேச்சர் பாஸ்கெட் நிறுவனத்தில் நிர்வாக இயக்குநராகவும், தலைமை நிர்வாக அதிகாரியாகவும் பணிபுரிந்துள்ளார். தற்போது, ​​அவர் பெயின் அட்வைசரி நெட்வொர்க்கில் மூலோபாய ஆலோசகராக உள்ளார்.
பெருமைகள்
2013 ஆம் ஆண்டில் ஃபார்ச்சூன் அமெரிக்கா பதிப்பு பத்திரிகையில் வெளியான  நாற்பது வயதிற்குட்பட்ட தலைவர்கள்' என்ற வருடாந்திர உலகளாவிய பட்டியலிலும்  2014 ஆம் ஆண்டில் ஃபார்ச்சூன் உணவு பத்திரிகையின் உணவு மற்றும் பானத்தில் மிகவும் புதுமையான இருபத்தைந்து பெண்கள்' பட்டியலில் பதின்மூன்றாம் இடத்திலும் பெயரிட்டுள்ளார்,இந்த பட்டியலில் உள்ள ஒரே இந்தியப் பெண் அவனி ஆவார். சுவிட்சர்லாந்தின் ஜெனிவாவில் உள்ள உலகப் பொருளாதார மன்றத்தால் 2014 ஆம் ஆண்டில் உலகளாவிய இளம்  தலைவராகவும் இவர் பரிந்துரைக்கப்பட்டார்.
கல்வி
அவனி, இந்தியாவின் மும்பையில் பிறந்து வளர்ந்தவர். மும்பை பல்கலைக்கழகத்தில் வணிகபிரிவில் (விளம்பரம் மற்றும் ஊடகம்) இளங்கலை பட்டமும், மும்பை பல்கலைக்கழகத்தின் நர்சி மோன்ஜீ மேலாண்மை படிப்புகள் நிறுவனத்தில் முதுகலை மேலாண்மை ஆய்வுகள் (எம்எம்எஸ்) பட்டமும் பெற்றவர். இரண்டிலுமே தங்கப் பதக்கம் வென்றுள்ளார் என்பது குறிப்பிடத்தக்கது.
அவனிக்கு விஷால் என்ற தொழிலதிபருடன் திருமணமாகி ஒரு மகனும் உள்ளார்.
மேற்கோள்கள்
<references group="" responsive="1"> பகுப்பு:இந்தியப் பெண் தலைமை நிர்வாக அலுவலர்கள் பகுப்பு:வாழும் நபர்கள் பகுப்பு:டாட்டா குழும நபர்கள் பகுப்பு:இந்தியப் பெண்கள்
நரசிங்கராயன்பேட்டை ஊராட்சி
நரசிங்கராயன்பேட்டை ஊராட்சி (Narasingarayanpettai Gram Panchayat), தமிழ்நாட்டின் விழுப்புரம் மாவட்டத்தில் உள்ள செஞ்சி வட்டாரத்தில் அமைந்துள்ளது. இந்த ஊராட்சி, செஞ்சி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4331 ஆகும். இவர்களில் பெண்கள் 2056 பேரும் ஆண்கள் 2275 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேவராய சுவாமிகள்
தேவராய சுவாமிகள் என்பவர் ஒரு தமிழ்ப் புலவராவார். இவரது இயற்பெயர் தேவராயன் (தேவராசன்)ஆகும். இவர் 1857 இல் தொண்டை மண்டலம் வல்லூரில் பிறந்தார். இவருடைய தந்தையார் வீரசாமிப்பிள்ளை பெங்களூரில் மைசூர் அரசரிடம் கணக்கர் (துபாஷ்) வேலை பார்த்தவர் என்று சில நூல்களில் குறிப்புகள் உள்ளன. இவர் இயற்றியவற்றுள் மிகவும் புகழ் பெற்றது கந்த சஷ்டி கவசம் ஆகும். இவர் இயற்றிய பிற நூல்கள்: சிவ கவசம், சண்முக கவசம், சக்தி கவசம், குசேலோபாக்கியானம் மற்றும் நாராயண கவசம் ஆகும்.
குறிப்புகள்
பகுப்பு:கௌமாரம் பகுப்பு:தமிழ்க் கவிஞர்கள் பகுப்பு:இந்தியத் தமிழர்
சென்னை மாநிலத்தில் இந்திய நாடாளுமன்றத் தேர்தல், 1952
இந்தியக் குடியரசின் முதல் நாடாளுமன்றத் தேர்தல் சென்னை மாநிலத்தில் 1952 ஆம் ஆண்டு ஜனவரி மாதம் நடைபெற்றது. 21 வயதுக்கு மேற்பட்டோர் அனைவருக்கும் வாக்குரிமை முறை அமலுக்கு வந்தபின் நடைபெற்ற முதல் தேர்தல் இதுவே. இந்திய தேசிய காங்கிரசு கட்சி 35 தொகுதிகளில் வென்று முதலிடத்தில் வந்தது. இத்தேர்தல் 1951 ஆம் ஆண்டே நடைபெற இருந்தது. ஆனால் நிர்வாகக் காரணங்களால் தள்ளி வைக்கப்பட்டு 1952 இல் நடைபெற்றது. எனவே இத்தேர்தல் சில ஆவணங்களில் "இந்திய நாடாளுமன்றத் தேர்தல், 1951" என்றும் குறிப்பிடப்படுகிறது. தேர்தலில் வெற்றி பெற்ற உறுப்பினர்களைக் கொண்டு முதலாவது மக்களவை கட்டமைக்கப்பட்டது.
பின்புலம்
சென்னை மாநிலத்தில் மொத்தம் 63 நாடாளுமன்றத் தொகுதிகள் இருந்தன. அவற்றுள் 49 தலா ஒரு உறுப்பினரையும் மீதமுள்ள 13 தலா இரண்டு உறுப்பினர்களையும் தேர்ந்தெடுத்தன.
மேற்கோள்கள்
பகுப்பு:1952 தேர்தல்கள் பகுப்பு:தமிழ்நாட்டில் இந்திய நாடாளுமன்றத் தேர்தல்கள் பகுப்பு:1952 நிகழ்வுகள்
ரயன் மெக்லாரென்
ரயன் மெக்லரன் (Ryan McLaren, பிறப்பு: பிப்ரவரி 9 1983), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 37 ஒருநாள் பன்னாட்டுத் துடுப்பாட்டப் போட்டிகளிலும் 102 முதல்தர துடுப்பாட்டப் போட்டிகளிலும், 159 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	2009/10 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியிலும், 2009/10-2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1983 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ராமானுசன் (திரைப்படம்)
ராமானுஜன், உலகப் புகழ்பெற்ற இந்தியக் கணிதவியலாளர் ஸ்ரீனிவாச ராமானுஜனின் வாழ்க்கை வரலாற்றுத் திரைப்படம். 2014 ஆம் ஆண்டு வெளிவந்தது  ஞான ராஜசேகரன் எழுதி இயக்கிய இப்படம், தமிழ் மற்றும் ஆங்கில மொழிகளில் படமாக்கப்பட்டது. ஸ்ரீவத்சன் நடதூர், சுஷாந்த் தேசாய், ஷரண்யன் நடதூர், சிந்து ராஜசேகரன் ஆகியோரால் உருவாக்கப்பட்ட இண்டிபென்டென்ட் இந்தியன் புரொடக்சன் ஹவுஸ் கேம்பர் சினிமா நிறுவனம் இந்த படத்தைத் தயாரித்தது. இந்திய, பிரிட்டிஷ், நாடுகளைச் சேர்ந்த  திரையுலக, மற்றும் மேடை  நடிகர்களைக் கொண்டு எடுக்கப்பட்டது. இதில் மூத்த தமிழ் திரைப்பட நடிகர்களான ஜெமினி கணேசன் மற்றும் சாவித்திரியின் பேரனான அபினய் தமிழில் கதாநாயகனாக அறிமுகப்படுத்தப்பட்டார் ..
சுஹாசினி மணிரத்னம், பாமா, அப்பாஸ், நிழல்கள் ரவி, கெவின் மெக்குவன், மைக்கேல் லீபர் மற்றும் பலர் துணைக் கதாபாத்திரங்களில் நடித்துள்ள இப்படம், 1900களின் முற்பகுதியில் வாழ்ந்த ராமானுஜனின் வாழ்க்கை வரலாற்றைப் பின்தொடர்ந்து, கும்பகோணம், நாமக்கல், சென்னை, லண்டன் மற்றும் கேம்பிரிட்ஜ் ஆகிய ஐந்து இடங்களில் படமாக்கப்பட்டது.
இசை மற்றும் பின்னணி இசை ரமேஷ் விநாயகம் அமைத்துள்ளார். ஒளிப்பதிவு - சன்னி ஜோசப், படத்தொகுப்பு - பி. லெனின்.
2013 ஆம் ஆண்டு சிறந்த திரைப்படத்திற்கான தமிழ்நாடு மாநில திரைப்பட விருது இப்படத்திற்காக கிடைத்தது.ஆனால் படம் ஒரு வருடம் கழித்தே வெளியானது. இப்படம் 11 ஜூலை 2014 அன்று இந்தியா,ஐக்கிய இராச்சியம் மற்றும் உலகம் முழுவதும் வெளியிடப்பட்டது. தமிழ் மற்றும் ஆங்கில மொழிகளில் ஒரே நேரத்தில் வெளியானது.
கதைச் சுருக்கம்
1900 களின் முற்பகுதியில் நடந்த கணித மேதை ஸ்ரீனிவாச ராமானுஜர் இளம் தமிழ் பிராமணராக இருந்த காலம் முதல் இங்கிலாந்தில் அவரது ஆண்டுகள், அவர் முதலாம் உலகப் போரின் போது கேம்பிரிட்ஜ் பல்கலைக்கழகத்தில் படித்த காலம் வரையிலான வாழ்க்கையை இப் படம் சித்தரிக்கிறது. தாயார் கோமளத்தம்மாள், அவரது மனைவி ஜானகி மற்றும் அவரது ஆதரவாளர் பேராசிரியர் ஜி.எச்.ஹார்டி. இவர்களுடனான அந்த புகழ்பெற்ற கணிதமேதையின் வாழ்க்கை விரிவடைகிறது.ராமானுஜன் அவர்களை இந்தியச் சமூகம் எப்படிப் பார்த்தது என்பதையும் இந்தத் திரைப்படம் காட்டுகிறது.
நடிகர்கள்
• ஸ்ரீனிவாச ராமானுஜனாக, அபினய் வாடி[3]
• பாமா, ஜானகியாக (சீனிவாச ராமானுஜனின் மனைவி[5] )
• கெவின் மெகோவன், ஜி. எச். ஹார்டியாக
• பிரசாந்த சந்திர மஹாலனோபிஸாக, அப்பாஸ்
• இளம் சீனிவாச ராமானுஜனாக, அன்மோல்
• ஜான் எடென்சர் லிட்டில்வுட் ஆக, மைக்கேல் லீபர்
• ரிச்சர்ட் வால்ஷ் பிரான்சிஸ், வசந்தமாக
• திவான் பகதூர் ஆர். ராமச்சந்திர ராவ் (I. C. S) ஆக, சரத் பாபு.
• பேராசிரியர் சிங்காரவேலு முதலியாராக, ராதா ரவி
• பேராசிரியர் கிருஷ்ண சாஸ்திரியாக, மதன் பாப்
• எஸ்.நாராயண ஐயராக, ஒய்.ஜி.மகேந்திரன்
• கிருஷ்ணா ராவாக, மனோபாலா
• ஸ்ரீநிவாச ராகவனாக, நிழல்கள் ரவி
• அனந்துவாக, சதீஷ்குமார்
• சத்தியப்ரியா ராயராக, தலைவாசல் விஜய்
• கிருஷ்ணனாக, மணிபாரதி
• டெல்லி கணேஷ்
• சேசு ஐயராக, ராஜா கிருஷ்ணமூர்த்தி
• T. P. கஜேந்திரன் T. ,நம்பெருமாள் செட்டியாக
• மோகன் வி. ராம்
• க்ளவுடியா ஸ்வான், மிஸ். போர்னாக
• டாக்டர் சார்லஸாக மைக் பாரிஷ்
• சட்டர்ஜியாக, ஹர்ஷ் நாயக்
• லிஸி பார்ன், திருமதி கெர்ட்ரூட் ஹார்டியாக
நடிப்பு
இயக்குநர் ஞான ராஜசேகரன், ராமானுஜனைப் போன்ற உடலமைப்பும் முகமும் உள்ள ஒரு நடிகரைத் தேடி, மூத்த தமிழ் நடிகர் ஜெமினி கணேசனின் பேரனான அபினயைத் தேர்ந்தெடுத்து நாயகனாக ஒப்பந்தம் செய்தார். எடென்சர் லிட்டில்வுட் கதாபாத்திரத்தில் மைக்கேல் லீபர் ஒப்பந்தம் செய்யப்பட்டார். லீபர், ராமானுஜனைப் பற்றி தனக்கு எதுவும் தெரியாது என்று ஒப்புக்கொண்டார், அவர் படத்தில் கையெழுத்திட்டவுடன்  லிட்டில்வுட் உடன் தனிப்பட்ட முறையில் பணிபுரிந்த பெலா பொலோபாஸ் என்பவரை சந்தித்து ராமானுஜரைப் பற்றி அறிந்தார். முதலில் அவர் தமிழ் வரிகளை பேச மிக சிரமப்பட்டார், நாளாக தமிழைப் பெரிதும் விரும்பினார். "தமிழ் கற்பது எளிதானது என்று நான் சொன்னால் நான் பொய் சொன்னவனாவேன். ஆனால் அதை நான் புரிந்துகொண்டவுடன் பாராட்ட தொடங்கினேன்.தமிழ் ஒரு அழகான மொழி. தமிழ் வரிகளைக் கற்க பல்வேறு வழிகள் இருந்தன; சிலர் ஒலி நாடாக்கள், டெலிபிராம்டர், ஃபிளாஷ் அட்டைகள் அல்லது வார்த்தை பலகைகளைப் பயன்படுத்தினர்.நான் ஒவ்வொரு வார்த்தைகளின் அர்த்தத்தைக் கற்றுக்கொண்டேன், உரையாடல்களை அப்படியே மனப்பாடம் செய்தேன்"[1] என்றார். அதேபோல், ஜி.எச்.ஹார்டி வேடத்தில் நடிக்க ஒப்பந்தம் செய்யப்பட்ட கெவின் மெகோவனும், ராமானுஜரைப் பற்றி அறியாதவராகவே இருந்தார். இத்திரைப்படத்தில் பாமா, சுஹாசினி மணிரத்னம், அப்பாஸ் மற்றும் ரிச்சர்ட் வால்ஷ் உள்ளிட்ட மேலும் பலர் நடித்துள்ளனர்.[7][8] மலையாள இயக்குநர்கள் அடூர் கோபாலகிருஷ்ணன் மற்றும் ஷாஜி என். கருண் ஆகியோருடன் ஒளிப்பதிவாளராக பணிபுரிந்து அந்தப் படைப்புகளால் பிரபலமடைந்த சன்னி ஜோசப் ஒளிப்பதிவாளராக ஒப்பந்தம் செய்யப்பட்டார்.
படப்பிடிப்பு
ராமானுஜனின் வாழ்வின் ஐந்து முக்கிய இடங்களான கும்பகோணம், நாமக்கல், சென்னை, லண்டன், கேம்பிரிட்ஜ் ஆகிய இடங்களில் இப்படம் படமாக்கப்பட்டுள்ளது.[9] முதல் இரண்டு படப்பிடிப்புகள் இந்தியாவில் படமாக்கப்பட்டது, மூன்றாவது இங்கிலாந்தில் படமாக்கப்பட்டது, அங்கு அவர்கள் படப்பிடிப்புக்கு கேம்பிரிட்ஜ் பல்கலைக்கழகத்தின் அனுமதியைப் பெற்றனர்.[10] பல மொழிகளில் ஸ்கிரிப்டை உருவாக்கும் பணியை சிந்து ராஜசேகரன் மேற்கொண்டார். அவர் சொன்னபடி  "ராணியின் ஆங்கிலத்தில் பேசும் கனமான ஆங்கிலேயர்களை படத்தில் பார்க்க முடியாது. நடிகர்கள் இயல்பாகப் பேசுவார்கள்: தமிழ், ஆங்கிலம், இந்திய ஆங்கிலம், ஏன் தமிங்லீஷ் கூட பேசுவார்கள்:. மொழிகள் எல்லையில்லாத ஒரு உலகில் வாழ்வது எவ்வளவு மகிழ்ச்சியானது, இது வெற்றிபெற்ற ஒரு பரிசோதனை முயற்சியும் கூட ..."[11]
இசை
படத்தின் ஒலிப்பதிவு மற்றும் இசையை ரமேஷ் விநாயகம் இசையமைத்துள்ளார். இப்படத்திற்கு இசையமைத்ததை பெருமையாகவும், "புதிய பாதையில் பயணிக்க எனக்கு கிடைத்த வாய்ப்பு" என்றும் விநாயகம் குறிப்பிட்டார், மேலும் இயக்குனர் மற்றும் தயாரிப்பாளரால் தனக்கு தேவையான படைப்பு சுதந்திரம் வழங்கப்பட்டது என்றும் கூறினார்.[13]  படத்தின் ஒரு பாதி கிளாசிக்கல் இசையும் மற்றொரு பாதி ஐரோப்பிய இசையும் அமைக்க வேண்டியதாயிருந்தது..[14] நவீன கருவிகள் எதுவும் இல்லை, பழைய காலத்தை உயிர்ப்பிக்க முன் காலத்திய இசைக்கருவிகள் பயன்படுத்தப்பட்டன,[13] நான்கு ஆர்கெஸ்ட்ரா பகுதிகள் ஜெர்மனியில் பதிவு செய்யப்பட்டன,அங்கு அவர் ஸ்டட்கார்ட்டின் ஜெர்மன் பாப்ஸ் இசைக்குழுவுடன் பணிபுரிந்தார், இந்தக் குழு சமகால மற்றும் பாரம்பரிய பாணிகளில் இசையமைப்பவர்கள்.
ஒரு கணித மேதையைப் பற்றிய படம் என்பதால், பாடல்கள் கணிதச் சொற்களுடன் தொடர்பு கொண்டதாக இருக்கும்.கவிஞர் வாலி "நாராயண நாராயணா" எழுதியுள்ளார், இது "முடிவின்மை மற்றும் ஒன்றுமில்லாதது" என்ற எண்ணத்தை உள்ளடக்கியதாகக் கூறப்படுகிறது, திருமழிசை ஆழ்வார் ஆயிரக்கணக்கான ஆண்டுகளுக்கு முன்பு எழுதிய மற்றொரு பாடல் "எண்கள் முழுமையானது என்பதை வலியுறுத்துகிறது".[15] குரல் இல்லா வெறும் இசைத் தடங்களில் ஒன்றான "ஒன் டு ஜீரோ" எண்களை அடிப்படையாகக் கொண்டு அமைந்ததால் அதை ஒரு இசைபுரட்சி என சொல்லலாம், விநாயகம் விளக்கியதாவது,"ஒன்று ஒரு ஸ்வரம்,இரண்டு இரண்டு ஸ்வரங்கள்,என போகும்,பூஜ்ஜியம் வந்தால் அமைதி..[15] இசை ஆரம்பித்த பிறகு, எந்த நேரத்திலும், எந்த இரண்டு இசைத் துடிப்புகளுக்கு மத்தியில் இந்த மூன்று தளங்களும்,ஒன்றுக்கொன்று குறுக்காகச் செல்லும்".[14] ] "நாராயணா" பாடலைப் பாடியவர் வாணி ஜெயராம், "நான் வழக்கமாகப் பாடுவதை விட சுருதி குறைவாக இருந்த ஒரு பாடலை தனக்குக் கொடுத்தது எனக்கு ஆச்சரியமாக இருந்தது, ஆனால் ராமானுஜன் காலத்தில் இந்த சுருதியில்  மட்டுமே பாடினார்கள் என்பதை பின்னால் தெரிந்து கொண்டேன்".[14]
ராமானுஜன் படத்தின் ஒலிப்பதிவு ஆல்பம் 13 ஜூன் 2014 அன்று சென்னையில் உள்ள சூர்யன் FM வானொலி நிலையத்தில் வெளியிடப்பட்டது.[16][17] நான்கு பாடல்கள் மற்றும் நான்கு குரலில்லா இசைத்தடங்கள் என  எட்டு பாடல்களைக் கொண்டது. விமர்சகர்களால் இந்த ஆல்பம் வெகுவும் பாராட்டப்பட்டது. இந்தியா க்ளிட்ஸ் தனது மதிப்பாய்வில் இப்படி எழுதியது, "ரமேஷ் விநாயகம் கடந்த காலங்களில் தனது அற்புதமான ஆல்பங்களால் பெரும் பெயர் பெற்றிருந்தார்.இந்த ஆல்பத்தின் மூலம் தனது பெயரை மீண்டும் ஒருமுறை நிலைநிறுத்தியுள்ளார்.பல வருடங்களாக அவர் எதிர்பார்த்துக்கொண்டிருந்த பெரும் வாய்ப்பாக இது இருக்கும் ". மியூசிக்அலவுடு.காம் இதற்கு 10க்கு 9 மதிப்பெண்கள் .அளித்தது, "ரமேஷ் விநாயகம் மிக திறமையாக கர்நாடக மற்றும் மேற்கத்திய கிளாசிக்கல் பாணிகளை சேர்த்து எக்காலத்தினும் சிறந்த, காலகட்டத் திரைப்பட இசையை அமைத்ததற்கான, பெருமையைப் பெறுகிறார்" என்று எழுதியது .[18] பிஹைண்ட்வுட்ஸ்.காம் இதற்கு 5 நட்சத்திரங்களுக்கு 3 நட்சத்திரங்களை அளித்து, "ராமானுஜன் கேட்போரை கிளாசிக்கல் இசையின் மூலம் கடந்த காலத்திற்கே கொண்டு செல்கிறது." என்று எழுதியது.[19] பிரபல மலையாள திரைப்பட இசையமைப்பாளர் எம். ஜெயச்சந்திரன், ராமானுஜனில் விநாயகத்தின் இசைக்காக அவரைப் பாராட்டினார்.[20] 2014 ஆம் ஆண்டின் சிறந்த தமிழ் இசை ஆல்பமாக ராமானுஜனை டெக்கான் மியூசிக்[21] மற்றும் மில்லி பிளாக்[22] அறிவித்தது.
வெளியீடு
படத்தின் அதிகாரப்பூர்வ டிரெய்லர் 16 ஜூன் 2014 அன்று வெளியிடப்பட்டது.[23] 9 ஜூலை 2014 அன்று, ராமானுஜனின் தயாரிப்பாளர்கள் ராஷ்டிரபதி பவனில் ஒரு சிறப்புத் திரையிடலை ஏற்பாடு செய்தனர், குடியரசுத் தலைவர் பிரணாப் முகர்ஜியின் அழைப்பைப் பெற்றனர்.[23] இப்படம் இந்தியாவிலும் ஐக்கிய ராஜ்ஜியத்திலும் ஒரே நேரத்தில் 11 ஜூலை 2014 அன்று தமிழ் மற்றும் ஆங்கில மொழிகளில் வெளியிடப்பட்டது. பிறகு, தயாரிப்பாளர்கள் படத்தின் VCD மற்றும் DVD வடிவங்களை 2014 ஆம் ஆண்டின் பிற்பகுதியில் வெளியிட்டனர், அதில் படமாக்கல், திரைக்குப் பின்னால், படத்தில் இருந்து நீக்கப்பட்ட காட்சிகள், ஆகியவை இடம்பெற்றிருந்தன.[24]
வரவேற்பு
இந்த படம் விமர்சகர்களிடமிருந்து கலவையான விமர்சனங்களைப் பெற்றது, அவர்கள் பொதுவாக நடிப்பைப் பாராட்டினர், ஆனால் எழுத்தை விமர்சித்தார்கள். டெக்கான் க்ரோனிகல் ராமானுஜனை "ஒரு அற்புதமான சித்திரம், நல்ல காட்சியமைப்பு கொண்ட நவீன காலத்திற்கான படம்" எனப் பாராட்டி, "அவசியம் பார்க்க வேண்டிய படம், தவற விடக்கூடாது" என் எழுதியது.இதற்கு 3.5/5 நட்சத்திரங்களைக் கொடுத்தது.[25] ரெடிஃப்பின் எஸ். சரஸ்வதி, "ராமானுஜன் ஒரு அற்புதமான படம், அவசியம் பார்க்க வேண்டிய படம்" என்று எழுதி, படத்திற்கு 4/5 கொடுத்தார்.[26] தி ஹிந்துஸ்தான் டைம்ஸின் கௌதமன் பாஸ்கரன் இப்படத்திற்கு 3/5 நட்சத்திரங்களை அளித்து இப்படி எழுதினார்,"ஒரு பழமையான குடும்பத்தில் பிறந்த, ஒரு தலைசிறந்த மனிதன் எதிர் கொண்ட போராட்டங்களையும் வலிகளையும், ஒரு கணிதமேதைக்கு அவன் கணித வித்தை தந்த கேலி, வெறுப்பு, தாழ்மையை இப்படம் கூர்மையாக சொல்லுகிறது. படத்தின் திரைக்கதையை எழுதிய ராஜசேகரன், நேரியல் பாணியில்,  சிறுவன் ராமானுஜன் பூஜ்ஜியத்தின் முக்கியத்துவத்தை தனது பள்ளி ஆசிரியரிடம் சொல்லி அவரைக் கிண்டல் செய்வதில் துவங்கி, எண்களுடனான  தேடலில் அவன் முழுகுவதும் விளைவுகளால் ஏற்படும் விரக்தியும், பிரகாசிப்பதும் என  நம்மை அழைத்துச் செல்கிறார்".[27] சிஃபி எழுதியது, "வாழ்க்கை வரலாற்றுத் திரைப்படங்கள்,பயோபிக்களை உருவாக்குவது உண்மையில் மிகவும் சவாலானது, ஒவ்வொரு கதாபாத்திரத்தையும் வெளிக்கொணர்வதில், இயக்குனர் மிகப் பெரிய அளவில் வெற்றி பெற்றுள்ளார். ஞான ராஜசேகரன் ராமானுஜத்தின் வாழ்க்கை வரலாற்றை நன்கு ஆராய்ந்து, செய்துள்ளார்... இது நிச்சயமாக தவறாமல் பார்க்க வேண்டிய படம்".[28] ஐஏஎன்எஸ் அதற்கு 3/5 கொடுத்து எழுதியது, "ஞான ராஜசேகரனுக்கு நிச்சயமாக ஒரு எழுச்சியூட்டும் கதையை விவரிக்கும் கலை தெரியும் அதில் வெற்றியும்  பெறுகிறார், ஆனால் அவரது படைப்பு உள்ளுக்குள் ஆழமாக எதிரொலிக்கவில்லை. இதற்கு காரணம் இயக்குனர்  பார்வையாளர்களை கவர்ந்திழுக்கும் திரைக்கதையை உருவாக்க வேண்டியதன் அவசியத்தை புறக்கணித்து, ராமானுஜனின் வாழ்க்கையிலிருந்து பல முக்கியமான நடப்புகளை திரையில் அப்படியே மீண்டும் உருவாக்க முயற்சித்தது ".[29] மூவிக்ரோவின் பரத் விஜயகுமார் 3/5 நட்சத்திரங்களை மதிப்பிட்டு, "ராமானுஜன் ஒரு உன்னதமான முயற்சி, வாழ்நாள் முழுவதும் தன கணிதத்தோடு உண்மையான அன்புடன் முழுவதாய் ஒன்றி வாழ்ந்த அந்த கணித மேதையின் வாழ்க்கை மற்றும் காலத்தைப் பற்றிய ஒரு அற்புதமான வேலைப்பாடு" [30]
இதற்கு நேர்மாறாக, தி நியூ இந்தியன் எக்ஸ்பிரஸ் இப்படி எழுதியது, "புகழ் பெற்றவர்களின் வாழ்க்கையை செல்லுலாய்டில் கொண்டு வர வேண்டும் என்ற இயக்குனரின் விடாமுயற்சி பாராட்டத்தக்கது. ஆனால் ஒரு திரைப்படம் அதன் கருவைப் பற்றியது மட்டுமல்ல, அது எவ்வாறு திரையில் காட்டப்படுகிறது என்பதும் அவசியமாகிறது.இந்த கணித மேதையின் வாழ்க்கை மற்றும் பயணம், ஏமாற்றமளிக்கிறது.சுவாரஸ்யம் அளிக்கவில்லை".[31] தி இந்துவின் பரத்வாஜ் ரங்கன் எழுதினார், "படம் ஏறக்குறைய மூன்று மணி நேரம் ஓடுகிறது, அது ஏன் தேவைப்பட்டது என்பது புதிராக இருக்கிறது. ராமானுஜனின் வாழ்க்கை நிகழ்வுகளை ஒரு நேராக நெறிப்படுத்த எந்த முயற்சியும் எடுக்கப்படவில்லை. எழுத்தும் ராமானுஜனை சுவாரஸ்யமாக்கத் தவறிவிட்டது. அந்த மேதை நிச்சயமாக ஒரு மிகச் சிறந்த திரைப்படத்திற்குத் தகுதியானவர்" [32] டைம்ஸ் ஆஃப் இந்தியாவின் எம். சுகந்த் 2.5/5 கொடுத்து எழுதினார், "வியக்க வைக்கும் திறமை கொண்ட ஒரு மனிதனைப் பற்றிய ஒரு திரைப்படம் எடுப்பது கற்பனைக்கு எட்டாதது. படம் சற்றே மெதுவாக நகர்கிறது. நடை, சில நேரம்,  தற்கால தொலைக்காட்சித் தொடர்களில் நீங்கள் காணும் மெலோடிராமா வகைக்குள் நழுவுகிறது.".[33] டெய்லி இந்தியா 2.5/5 அளித்து, "ஒட்டுமொத்தத்தில், ராமானுஜன் ஒரு நேர்த்தியான திரைப்படம், வாழ்க்கை வரலாற்று வகைகளில் மிகவும் அரிதான திரைப்படம். எடிட்டிங் மற்றும் ஒளிப்பதிவு பாராட்டத்தக்கது. மூத்த தமிழ் திரைப்பட நடிகர் ஜெமினி கணேசனின் பேரன் அபினய் தனது பங்கை சிறப்பாக செய்துள்ளார். தன பாத்திரத்தை மனதில் ஏற்றி நடித்துள்ளார் .".[34] Indiaglitz 2.25/5 கொடுத்து எழுதியது,  "ஒரு மேதையின் வாழ்க்கையை காட்ட ஒரு நேர்மையான முயற்சி, படம் சில இடங்களில் வேகத்தடைகளுக்குள் சிக்கிக் கொள்கிறது.".[35]
விருதுகள்
ராமானுஜன் 2013 ஆம் ஆண்டின் சிறந்த திரைப்படத்திற்கான தமிழ்நாடு மாநில திரைப்பட விருதை வென்றது.[36]
சான்றுகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இராமானுசன் பகுப்பு:சுஹாசினி நடித்த திரைப்படங்கள்
ஆலயம் (திரைப்படம்)
ஆலயம் 1967 ஆம் ஆண்டு வெளிவந்த தமிழ்த் திரைப்படமாகும். "திருமலை மகாலிங்கம்" இயக்கத்தில் வெளிவந்த இத்திரைப்படத்தில் மேஜர் சுந்தரராஜன், வசந்தா, நாகேஷ் மற்றும் பலரும் நடித்துள்ளனர்.
உசாத்துணைகள்
பகுப்பு:1967 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மனோரமா நடித்த திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:சிறந்த திரைப்படத்திற்கான தேசிய விருது வென்ற தமிழ்த் திரைப்படங்கள் பகுப்பு:டி. கே. ராமமூர்த்தி இசையமைத்த திரைப்படங்கள் பகுப்பு:மேஜர் சுந்தரராஜன் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள்
ஏ. நாகூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பொள்ளாச்சி வடக்கு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
பர்பணி மாவட்டம்
பர்பணி மாவட்டம் என்பது மகாராஷ்டிராவில் உள்ள மாவட்டமாகும். இதன் தலைமையகம் பர்பணியில் அமைந்துள்ளது.
ஆட்சிப் பிரிவுகள்
இந்த மாவட்டத்தை ஒன்பது வட்டங்களாகப் பிரித்துள்ளனர். அவை கங்காகேடு, ஜிந்தூர், சேலூ, பர்பணி, பாத்ரி, பாலம், பூர்ணா, மான்வத், சோன்பேட் ஆகியன.
இணைப்புகள்
பகுப்பு:பர்பணி மாவட்டம் பகுப்பு:மகாராட்டிர மாவட்டங்கள்
போடா போடி
போடா போடி என்பது 2012-ம் ஆண்டு வெளிவந்த தமிழ்த் திரைப்படமாகும். அறிமுக இயக்குனர், விக்னேஷ் சிவன் இயக்கத்தில் சிலம்பரசன் மற்றும் வரலக்‌ஷ்மி சரத்குமார் முக்கிய கதாபாத்திரங்களில் நடித்திருந்தனர். இத்திரைப்படத்திற்கு தரண் குமார் இசையமைத்திருந்தார். 2008-ம் ஆண்டு முதல் தயாரிப்பில் இருந்த இத்திரைப்படம், 2012-ம் ஆண்டு தீபாவளியன்று வெளியானது.
தயாரிப்பு
விக்னேஷ் சிவன் மற்றும் இசையமைப்பாளர் தரன்குமார் குறும்படமொன்றை எடுத்து தயாரிப்பாளர்களிடமும், சிலம்பரசனிடமும் காண்பிக்கப்பட்டு, அது பிடித்திருந்த காரணத்தால் திரைப்படமெடுக்க ஒப்பந்தம் செய்யப்பட்டனர்.
பாடல்கள்
இத்திரைப்படத்தில் சிலம்பரசன் இரண்டு பாடல்களும், யுவன் சங்கர் ராஜா ஒரு பாடலையும் பாடியுள்ளார்.
வெளி இணைப்புகள்
பகுப்பு:2012 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:சிலம்பரசன் நடித்த திரைப்படங்கள் பகுப்பு:சந்தானம் நடித்த திரைப்படங்கள்
பிஜிஈ விளையாட்டுக்களம் கதான்ஸ்க்
இந்த விளையாட்டரங்கை புனரமைக்க நிதி நல்கிய மின் நிறுவனம் போலிய ஆற்றல் குழுமம் (Polska Grupa Energetyczna) நினைவாக பால்டிக் விளையாட்டரங்கம் என்றிருந்த பெயர் பிஜிஈ விளையாட்டரங்கம் என மாற்றப்பட்டது.
வெளி இணைப்புகள்
பகுப்பு:போலந்தில் விளையாட்டு பகுப்பு:விளையாட்டு அரங்குகள்
பிறவிச்சுழற்சி
பிறவிச்சுழற்சி அல்லது சம்சாரம் (Sanskrit: संसार; Tibetan: khor wa; Mongolian: orchilong) இது இந்து, பெளத்த, சமண, சீக்கிய சமயங்களின் கருத்துரு. இந்த கருத்துருவின்படி ஒரு உயிருக்கு செய்த பாவ-புண்ணியங்களின் அடிப்படையில் பிறப்புகள் உண்டு. ஒரு சீவாத்மாவின் வினைப் பயன் படி உயர்ந்த அல்லது தாழ்ந்த பிறவிகள் அமைகிறது.
பிறவிச் சுழற்சியிலிருந்து விடுதலை அடைய
இந்த பிறவிச் சுழற்சியிலிருந்து மோட்சம் எனும் விடுதலை அடைய,  வேதாந்த சாத்திரங்களில் வழிகள் உரைத்துள்ளது. பிறவிச் சுழற்சியிலிருந்து தப்ப கர்ம யோகம், பக்தி யோகம் மற்றும் ஞான யோகம் போன்ற வழிகளை பகவத் கீதையில், பகவான் கிருஷ்ணர் அருளியுள்ளார்.
ஒரு உயிரினம் இறக்கும் பொழுது அதன் கர்ம வினைப்பயன்களுக்கு ஏற்ப அடுத்த பிறவி அமைகிறது. ஒருவர் நல்ல செயல்களைச் செய்தால், அவர் உயர் உயிரினமாகப் பிறப்பார். கேடு செய்தால் கீழ் உயிரினமாகப் பிறப்பார். பிறவிச்சுழற்சி ஒரு கொடுமையாகப் பார்க்கப்படுகிறது.
ஒரு சீவனின் இறுதி நோக்கம் இந்த பிறவிச் சுழற்சியிலிருந்து விடுபட்டு விடுதலைப் அடைந்து, மெய்பொருளோடு சேர்வது அல்லது மோட்சம் அடைவது ஆகும். .
மேற்கோள்கள்
பகுப்பு:இந்து சமயம் பகுப்பு:இந்திய மெய்யியல் பகுப்பு:வைதிக மெய்யியல்கள் பகுப்பு:இந்துத் தத்துவங்கள்
தகவல் பாதுகாப்பு
தகவல் பாதுகாப்பு (Information security) என்பது பல கோணங்களில் பயன்படுத்தப்படுகிறது. அதில் ஒன்று, அனுப்பப்படும் தகவல் சேருமிடத்தை சரியான நிலையில் சென்றடைவதை உறுதிபடுத்த மேற்கொள்ளும் நடவடிக்கை. அதற்காக, தகவல்கள் பிறர் அறியாவண்ணம் குறியீடுகள் ஏற்றி அனுப்பப்படுகிறது. பெறப்படும் இடத்தில் குறியீடுகள் நீக்கப்பட்டு தகவல் முழுமையாக பெறப்படுகிறது.
பகுப்பு:தகவல் தொடர்பு பகுப்பு:மறையீட்டியல்
சமத்தூர்
சமத்தூர் (ஆங்கிலம்:Samathur), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், ஆனைமலை வட்டத்தில் இருக்கும் ஒரு பேரூராட்சி ஆகும். சமத்தூர் கிராமத்தில் வானவராயர் என்ற கொங்கு பாளையக்காரர் ஜமீன் குடும்பமும் அவர்களது அரண்மனையும் உள்ளது.
அமைவிடம்
இது, பொள்ளாச்சி - வால்பாறை நெடுஞ்சாலையில் பொள்ளாச்சியிலிருந்து 6 கி.மீ. தொலைவில் அமைந்துள்ள முதல்நிலை பேரூராட்சியாகும். இது கோயம்புத்தூரிலிருந்து 46 கி.மீ. தொலைவிலும்; உடுமலைப்பேட்டையிலிருந்து 36 கி.மீ. தொலைவிலும் உள்ளது.
பேரூராட்சியின் அமைப்பு
20 ச.கி.மீ. பரப்பும், 12 பேரூராட்சி மன்ற உறுப்பினர்களும், 53 தெருக்களும் கொண்ட இப்பேரூராட்சி,  உடுமலைப்பேட்டை  (சட்டமன்றத் தொகுதி)க்கும், பொள்ளாச்சி மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,735    வீடுகளும், 5,762 மக்கள்தொகையும் கொண்டது.
சமத்தூர் வாணவராயர் பாளையக்காரர்
வேங்கட மலையை சார்ந்த பெரும்பாணப்பாடித் தலைவர்களான பாணர்கள் - "வாணர் " என்னும் மருவி வாணரையராக வாணவராயராக - வாணகோவரையராக - வாணாதிராயராக, மாவலிவாணராக தம் விவேகத்தாலும் வீரப் பண்பாலும் கங்கர், பல்லவர், பாண்டியர், சோழர், போசளர், விசயநகர நாயக்கர் ஆட்சியில் தமிழகம் எங்கும் பரவிப் பேரரசர்கட்கு உற்றுழி உதவும் நண்பர்களாய், சிற்றரசர், சாமந்தராய் உயர் அலுவலராக விளங்கி இன்றும் வரலாற்று ஆவணங்களில் வாழ்கின்றனர். சங்ககாலக் குடிகள் அனைத்தும் கால வெள்ளத்தில் கரைந்து போக வாணர் குடிமட்டும் இன்றும் வாணவராயராய் ஓங்கி உயர்ந்து நிற்கிறது என்பது தமிழ் வரலாற்று அறிஞர் கு. அருணாச்சலக் கவுண்டர் அவர்கள் கருத்து.
இவர்களின் மேன்மைக்குச் சான்றாக சமத்தூர் பாளையத்தில் புலவர்களை போற்றிய விதத்தையும் அவர்களது கொடைத் திறனையும்  கூறலாம். அன்றைய காலகட்டங்களில் உதவி கேட்டுவரும் சில புலவர்கள் தங்கள் தேவையை வெளிப்படையாக கூறுவர். சிலர் அஞ்சுவர் அல்லது வெட்டக்கப்படுவர். அதற்க்காக சமத்தூர் ஜமீன் அரண்மனையில், அரண்மனை முகப்பில் ஓலைசுவடியும் எழுத்தாணியும் தொங்க விடப்பட்டு இருக்கும். புலவர்கள் வரும் போது வாணவராயர் மாளிகையில் இல்லாமலிருக்கலாம்  அல்லது வெளியூர் சென்று இருக்கலாம். புலவர்கள் ஏமாற்றம் அடையாமல் ஓலையில் எழுதிவிட்டால் கொடைப் பொருள் புலவர் வீடு தேடி செல்லும். இந்த அரிய முறையை யாரும் கையாண்டதாக தெரியவில்லை. விவசாயத்திலும் கால்நடை வளர்ப்பிலும் மிகுந்த அக்கறை காட்டிய இவர்களின் கொடைத் திறனுக்கு மேலும் ஒரு சான்றாக இதனைக் கூறலாம்.
தமிழகத்திலேயே பெரிய சந்தையாக கருதப்படுவது பொள்ளாச்சி சந்தையாகும். இச்சந்தையின் சிறப்பிற்கு முக்கிய காரணமாக இருப்பவர்களில் ஒருவர் சமத்தூர் வாணவராயர் ஆவார். இச்சந்தை கூடும் இடத்தின் பாதி நிலப்பரப்பை சமத்தூர் ஜமீன் கொடையாக கொடுத்து உள்ளனர்.